# Ημερομηνία: 8 /4/2025

**ΑΝΑΚΟΙΝΩΣΗ**

**Προκήρυξη υποβολής αίτησης συμμετοχής σε Εντατικό Πρόγραμμα Μικτής Κινητικότητας (Blended Intensive Program - BIP) στο πλαίσιο δράσεων του**

**Ευρωπαϊκού Πανεπιστημίου EUNICE και του προγράμματος Erasmus+ με τίτλο: «Volunteering Camp: Biodiversity and Risk Management».**

**ΚΑ131: Βραχυχρόνια Κινητικότητα φοιτητριών/τών για σπουδές Σχέδιο: 2024-1-PT01-KA131-HED-000235790-41**

Το Πανεπιστήμιο Πελοποννήσου είναι ένα από τα 10 Ευρωπαϊκά Πανεπιστήμια που συναποτελούν την Ευρωπαϊκή Πανεπιστημιακή Συμμαχία με την επωνυμία «EUNICE - the European University for Customised Education», στο πλαίσιο της πρωτοβουλίας της Ευρωπαϊκής Επιτροπής «EUROPEAN UNIVERSITY» η οποία χρηματοδοτείται από το Πρόγραμμα Erasmus+.

Στο πλαίσιο των δράσεων της Συμμαχίας των Ευρωπαϊκών Πανεπιστημίων EUNICE, το Polytechnic Institute of Viseu (IPV) διοργανώνει ένα Εντατικό Πρόγραμμα Μικτής Κινητικότητας – Blended Intensive Programme (BIP) με τίτλο: «Volunteering Camp: Biodiversity and Risk Management» σε συνεργασία με το Πανεπιστήμιο Πελοποννήσου και το Πανεπιστήμιο του Karlstad (Σουηδία). Το BIP θα έχει διαδικτυακή και δια ζώσης συμμετοχή. H διαδικτυακή παρακολούθηση θα λάβει χώρα **23-27 Ιουνίου 2025 και** **δια ζώσης 7-21 Ιουλίου 2025 στην πόλη Viseu, Πορτογαλία.**

Για τη συμμετοχή στο εν λόγω Εντατικό Πρόγραμμα Μικτής Κινητικότητας (BIP), προκηρύσσονται **δύο θέσεις.**

Η συμμετοχή στο πρόγραμμα δίνει τη δυνατότητα να αναπτύξουν δεξιότητες όπως η επίλυση προβλημάτων, η καινοτόμος σκέψη, η αποτελεσματική επικοινωνία και η ομαδική εργασία με άξονα την εξοικείωση των συμμετεχόντων με έννοιες όπως η βιοποικιλότητα και η διαχείριση κινδύνου καθώς και πως αυτές εφαρμόζονται στα οικοσυστήματα. Το πρόγραμμα προσφέρει **4 πιστωτικές μονάδες ECTS** που θα καταχωρηθούν στο Παράρτημα Διπλώματος. Λόγω αντικειμένου του προγράμματος η προκήρυξη αφορά στα τμήματα Γεωπονίας και Επιστήμης και Τεχνολογίας Τροφίμων, Σχολή Γεωπονία και Τροφίμων του Πανεπιστημίου Πελοποννήσου.

**Δικαίωμα συμμετοχής / αίτησης φοιτητριών/των στο BIP «**Volunteering Camp: Biodiversity and Risk Management**»** έχουν όσες κι όσοι:

* Είναι φοιτήτριες/τες της Σχολής Γεωπονίας και Τροφίμων του Πανεπιστημίου Πελοποννήσου (μέλος της Πανεπιστημιακής Συμμαχίας EUNICE)
* Κατέχουν επίπεδο γλωσσομάθειας τουλάχιστον Β2 για τη γλώσσα διδασκαλίας του BIP

# Απαραίτητα Δικαιολογητικά

## Αίτηση εκδήλωσης ενδιαφέροντος προς το Πανεπιστήμιο Πελοποννήσου (Διατίθεται σε ηλεκτρονική μορφή στον ίδιο σύνδεσμο με την Ανακοίνωση)

## Πιστοποιητικό αναλυτικής βαθμολογίας (μέσος όρος βαθμολογίας με βάση τα μαθήματα που έχουν εξεταστεί επιτυχώς μέχρι την υποβολή της αίτησης)

## Επίπεδο γνώσης της αγγλικής γλώσσας Β2

## Βιογραφικό Σημείωμα στα ελληνικά και στα αγγλικά

## Φωτοαντίγραφο αστυνομικού δελτίου ταυτότητας ή διαβατηρίου

* Συμπληρωματικά για μετακίνηση Μεταπτυχιακού επιπέδου: Έγγραφο σύμφωνης γνώμης από τον/την Επιστημονικό/η Υπεύθυνο/η του Μεταπτυχιακού Προγράμματος.
* Συμπληρωματικά, για μετακίνηση Διδακτορικού επιπέδου: Έγγραφο σύμφωνης γνώμης από την Τριμελή Επιτροπή.

# Προθεσμία υποβολής

Η αίτηση εκδήλωσης ενδιαφέροντος προς το Πανεπιστήμιο Πελοποννήσου και τα υπόλοιπα απαιτούμενα δικαιολογητικά θα υποβληθούν **μέχρι 28 Απριλίου 2025 και ώρα 15:00 .**

**Υποβολή Δικαιολογητικών - Πληροφορίες**

## Τα δικαιολογητικά υποβάλλονται μόνο μέσω ηλεκτρονικού ταχυδρομείου απευθείας στο Email: [erasmus.kal@go.uop.gr](mailto:erasmus.kal@go.uop.gr) Γραφείο Erasmus (ΚΑΛΑΜΑΤΑ), τηλ. 27210 45171, 45190.

Οι ενδιαφερόμενες/νοι φοιτήτριες/τές πριν την υποβολή της αίτησής τους και για τυχόν απορίες, έχουν τη δυνατότητα να επικοινωνήσουν με την *κ. Παρασκευή Χαϊδά, Τμήμα Διεθνών Σχέσεων, στο τηλέφωνο: 2710-230008 ή στο email:* [*iro@go.uop.gr*](mailto:iro@go.uop.gr) *και τη* Λέκτορα Αρετή Βογοπούλου, μέλος της ομάδας έργου EUNICE του Πανεπιστημίου Πελοποννήσου στο *τηλέφωνο:* 27210-45274 *ή στο email:* [*a.vogopoulou@uop.gr*](mailto:a.vogopoulou@uop.gr)*.*

Μετά την αξιολόγηση, οι επιλεχθείσες φοιτήτριες και οι επιλεχθέντες φοιτητές θα ενημερωθούν με ηλεκτρονικό μήνυμα για τα επόμενα βήματα που θα πρέπει να ακολουθηθούν.

Σε μεταγενέστερο στάδιο οι επιλεχθείσες φοιτήτριες και οι επιλεχθέντες φοιτητές, θα χρειαστεί να υπογράψουν τη Συμφωνία Online Learning Agreement.

# Κριτήρια Επιλογής φοιτητριών/των

H επιλογή των φοιτητριών/τών θα πραγματοποιηθεί βάσει κριτηρίων σύμφωνα με τον νέο Οδηγό Κινητικότητας Erasmus+ του Πανεπιστημίου Πελοποννήσου: [https://erasmus.uop.gr/sites/default/files/Mobility%20regulation%20Erasmus%2B%](https://erasmus.uop.gr/sites/default/files/Mobility%20regulation%20Erasmus%2B%202024.pdf) [202024.pdf](https://erasmus.uop.gr/sites/default/files/Mobility%20regulation%20Erasmus%2B%202024.pdf) Σημειώνεται ότι ο τελικός αριθμός των φοιτητριών/τών που θα λάβουν μέρος στο BIP και θα μετακινηθούν στο Πανεπιστήμιο της Κατάνιας- University of Catania (UNICT) στη Σικελία, θα οριστικοποιηθεί βάσει των διαθέσιμων χρηματικών υπολοίπων του Προγράμματος Erasmus+. Επίσης, υπογραμμίζεται ότι δικαίωμα μετακίνησης έχουν οι φοιτήτριες/τες που θα επιλεγούν και θα ολοκληρώσουν επιτυχώς το διαδικτυακό μέρος του εν λόγω προγράμματος.

Σε περίπτωση που υπάρξουν επιλαχούσες/όντες, αυτοί θα μετακινηθούν επίσης, εφόσον επαρκούν τα κονδύλια που έχουν διατεθεί από τον φορέα χρηματοδότησης (το Ίδρυμα Κρατικών Υποτροφιών – ΙΚΥ, που είναι η Εθνική Μονάδα Συντονισμού του προγράμματος Erasmus για την Ελλάδα).

Τυχόν ενστάσεις θα μπορούν να υποβληθούν μόνο από την/τον υποψήφια/φιο προς το Τμήμα Διεθνών Σχέσεων, ηλεκτρονικά με αποστολή email στο [iro@go.uop.gr](mailto:iro@go.uop.gr) σε αποκλειστική προθεσμία τριών (3) εργάσιμων ημερών από την κοινοποίηση των αποτελεσμάτων αξιολόγησης. Το Γραφείο θα διαβιβάσει τις ενστάσεις προς αξιολόγηση στην αρμόδια Επιτροπή Ενστάσεων.

# Οικονομική Υποστήριξη (Δράση ΚΑ131, Σχέδιο 2023)

Η δια ζώσης παρακολούθηση του BIP υποστηρίζεται οικονομικά από το Πρόγραμμα Erasmus+ σύμφωνα με τα οριζόμενα στην ιστοσελίδα του ΙΚΥ ([https://www.iky.gr](https://www.iky.gr/)) κι όπως αποτυπώνεται στον παρακάτω πίνακα:

|  |  |  |
| --- | --- | --- |
| **Διάρκεια Κινητικότητας με Φυσική Παρουσία** | **Ποσό επιχορήγησης για κινητικότητα με φυσική παρουσία** | **Ομάδες με λιγότερες ευκαιρίες** |
| **Έως την 14η ημέρα** | 79 ευρώ την ημέρα/φοιτήτρια/τή | + 100 € για ολόκληρη την περίοδο της κινητικότητας |

# Περισσότερες σχετικές πληροφορίες παρέχονται:

* + στην ανανεωμένη ιστοσελίδα του Πανεπιστημίου Πελοποννήσου -> Εξωστρέφεια -> EUNICE European University
  + στην **ανανεωμένη ιστοσελίδα Erasmus+ του Πανεπιστημίου Πελοποννήσου**: <https://erasmus.uop.gr/index.php> και [https://erasmus.uop.gr/student-with-](https://erasmus.uop.gr/student-with-disabilities) [disabilities,](https://erasmus.uop.gr/student-with-disabilities)
  + **στην ιστοσελίδα του Ευρωπαϊκού Πανεπιστημίου EUNICE**:

<https://eunice-university.eu/volunteering-camp-biodiversity-and-risk-management/>

# Συνημμένο αρχείο με την ανακοίνωση:

Αίτηση εκδήλωσης ενδιαφέροντος (*έγγραφο MS Word*)

Σας καλούμε να συμμετάσχετε και να συμβάλετε στη διοργάνωση διανθίζοντας το πρόγραμμα με την παρουσία σας.

Η Ομάδα Έργου EUNICE του Πανεπιστημίου Πελοποννήσου